*Likumprojekts*

**Grozījumi Likumā par budžetu un finanšu vadību**

Izdarīt Likumā par budžetu un finanšu vadību (Latvijas Republikas Saeimas un Ministru Kabineta Ziņotājs, 1994, 8.nr.; 1996, 24.nr.; 1997, 21.nr.; 1998, 9.nr.; 1999, 24.nr.; 2001, l.nr.; 2002, 23.nr.; 2003, 2., 23.nr.; 2005, 2., 24.nr.; 2007, 3.nr.; 2008, 1., 24.nr.; 2009, 13., 15., 20.nr.; Latvijas Vēstnesis, 2009, 200.nr.; 2010, 178., 206.nr.; 2011, 103., 117., 184., 204.nr.) šādus grozījumus:

1. Aizstāt visā likumā vārdus „Eiropas Kopiena” (attiecīgā locījumā) ar vārdiem „Eiropas Savienība” (attiecīgā locījumā);

2. I.nodaļā:

papildināt nodaļu pēc termina „Budžeta programma” ar terminu „Budžeta resors” un tā skaidrojumu šādā redakcijā:

„**Budžeta resors** – ministrija, cita centrālā valsts iestāde, vai atsevišķi no ministriju vai citu centrālo valsts iestāžu budžetiem nodalīts resursu un izdevumu kopums, kam gadskārtējā valsts budžeta likumā budžeta līdzekļus paredz tieši apropriācijas kārtībā”;

papildināt nodaļu pēc termina „Ieņēmumi” ar terminu „Ietvara likumprojektu pakete” un tā skaidrojumu šādā redakcijā:

„**Ietvara likumprojektu pakete** – likumprojektu pakete, kas sastāv no vidēja termiņa budžeta ietvara likuma projekta vai vidēja termiņa budžeta ietvara likuma grozījumu projekta un likumprojektiem, kuri ietekmē valsts budžetu vidējā termiņā.”;

izslēgt terminu „Saistības” un tā skaidrojumu;

aizstāt termina „Tieši no budžeta finansēts komersants, biedrība, nodibinājums” skaidrojumā vārdus „biedrība un nodibinājums” ar vārdiem „biedrība, nodibinājums, arodbiedrība, reliģiska organizācija un tās iestāde”.

3. Papildināt III.nodaļas nosaukumu pēc vārdiem „ietvara likuma” ar vārdiem „projekta (ietvara likumprojektu paketes)”;

4. Papildināt 16.panta nosaukumu un pantu pēc vārdiem „ietvara likuma projekta” ar vārdiem iekavās „(ietvara likumprojektu paketes)”;

5. 16.1 pantā:

aizstāt pirmajā daļā skaitli un vārdu „30.novembrim” ar skaitli un vārdu „15.decembrim”;

izteikt otro daļu šādā redakcijā:

„(2) Ministrijas un citas centrālās valsts iestādes iesniedz priekšlikumus jaunām politikas iniciatīvām tikai tad, ja attiecīgajiem nākamajiem saimnieciskajiem gadiem atbilstoši aktuālākajam Finanšu ministrijas sagatavotajām makroekonomiskās attīstības prognozēm būs pieejami līdzekļi jauno politikas iniciatīvu finansēšanai. Priekšlikumus jaunām politikas iniciatīvām iesniedz vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikā noteiktajā termiņā.”;

izslēgt ceturto daļu.

6. 16.2 pantā:

izteikt sestās daļas 1.punktu šādā redakcijā:

„1) izmaiņas ieņēmumos un izdevumos saistībā ar Eiropas Savienības politiku instrumentu un pārējās ārvalstu finanšu palīdzības līdzekļiem finansētiem projektiem, pasākumiem”;

izteikt sestās daļas 4.punktu šādā redakcijā:

„4) izmaiņas kārtējos maksājumos Eiropas Savienības budžetā un starptautiskai sadarbībai”

izteikt sestās daļas 6.punktu šādā redakcijā:

„6) izmaiņas speciālā budžeta izdevumos sakarā ar aktuālākām sociālās apdrošināšanas pakalpojumu saņēmēju kontingenta un vidējā apmēra prognozēm, kā arī saistībā ar aktuālām vidējā termiņa makroekonomiskās attīstības un valsts sociālās apdrošināšanas iemaksu prognozēm;”

papildināt sesto daļu ar 7.un 8.punktiem šādā redakcijā:

„7) izmaiņas ministrijas vai citas centrālās valsts iestādes valsts budžeta ilgtermiņa saistību apjomā, ja par to ir pieņemts Ministru kabineta lēmums;

8) viena budžeta resora izdevumu maksimāli pieļaujamā apjoma pieaugums, ja tas segts ar cita budžeta resora maksimāli pieļaujamā izdevumu apjoma samazinājumu.” ;

izteikt desmito daļu šādā redakcijā:

„(10) Ministru kabinets vidēja termiņa budžeta ietvara likuma projektu trim turpmākajiem gadiem (ietvara likumprojektu paketi) iesniedz Saeimai līdz kārtējā gada 15.maijam”;

7. 18.panta (11) daļā:

izteikt 4.punktu šādā redakcijā:

„4) ja ir notikušas izmaiņas, kas saistītas ar iemaksām Eiropas Savienības budžetā;”

izteikt 5.punktu šādā redakcijā:

„5) ja izmaiņas  izdevumos  pamatbudžetā ir saistītas ar izmaiņām valsts sociālo pabalstu un pensiju saņēmēju kontingenta prognozēs;”

izteikt 6.punktu šādā redakcijā:

„6) ja izmaiņas  izdevumos speciālajā budžetā ir saistītas ar izmaiņām sociālās apdrošināšanas pakalpojumu saņēmēju kontingenta un vidējā apmēra prognozēm, kā arī saistībā ar aktuālām vidējā termiņa makroekonomiskās attīstības un valsts sociālās apdrošināšanas iemaksu prognozēm;”

izteikt 7.punktu šādā redakcijā:

„7) ja viena budžeta resora maksimāli pieļaujamā izdevumu apjoma pieaugums tiks segts ar cita budžeta resora maksimāli pieļaujamā izdevumu apjoma samazinājumu;”

papildināt ar 8.punktu šādā redakcijā:

„8) atbilstoši Ministru kabineta pieņemtajiem lēmumiem.”

8. Izslēgt 20.panta pirmo un otro daļu.

9. Aizstāt 24.panta trešās daļas otrajā teikumā vārdu „saistības” ar vārdiem „valsts budžeta ilgtermiņa saistības”;

10. Papildināt 32.pantu ar 21.daļu šādā redakcijā:

„(2)1 Ministru kabinets, atbilstoši ministriju kompetencei, nosaka atbildīgo ministriju par Valsts kontroles revīzijas ieteikumu ieviešanu.”

11. Pārējas noteikumos:

aizstāt 37.punktā skaitli un vārdu „2012.gada” ar skaitli un vārdu „2015.gada”;’

izteikt 58.punktu šādā redakcijā:

„58. Līdz šā likuma [16.2](http://www.likumi.lv/doc.php?id=58057#p16.2) panta ceturtajā daļā minēto noteikumu spēkā stāšanās dienai ir piemērojami Ministru kabineta 2007.gada 20.marta noteikumi Nr.198 “[Noteikumi par maksimāli pieļaujamā valsts budžeta izdevumu kopapjoma un maksimāli pieļaujamā valsts budžeta izdevumu kopējā apjoma katrai ministrijai un citām centrālajām valsts iestādēm noteikšanas metodiku vidējam termiņam](http://www.likumi.lv/doc.php?id=154963)”.

papildināt ar jaunu 64.punktu šādā redakcijā:

„64. Vidēja termiņa budžeta ietvara likuma 2014.-2016.gadam projekta sagatavošanā, papildus šā likuma 162.panta piektās daļas 1.punktā noteiktajam, ņem vērā arī prognozētās izmaiņas makroekonomiskajā situācijā.”

Likums stājas spēkā 2013.gada 1.janvārī.

Ministru prezidents V.Dombrovskis

Finanšu ministrs A.Vilks

11.09.2012 9:20

751

L.Jevčuka

67095442, [Ludmila.Jevcuka@fm.gov.lv](mailto:Ludmila.Jevcuka@fm.gov.lv)

L.Kristapsone

67083976, [Liene.Kristapsone@fm.gov.lv](mailto:Liene.Kristapsone@fm.gov.lv)